**Umsögn um fyrirhugaða breytingu á lögum**

**um umhverfismat**

Hafnasamband Íslands beinir þeirri eindregnu áskorun til umhverfisráðherra að regluverk um dýpkun í höfnum (dýpkun vegna nýrra mannvirkja og viðhaldsdýpkun) verði endurskoðuð með það að leiðarljósi að regluverkið verði skýrt og einfalt.

Með breytingu á lögum um umhverfismat árið 2014 var tekið inn séríslenskt ákvæði um haugsetningu efnis og ákvæði um að dýpkun hafna tengt námuvinnslu. Ákvæði um dýpkun hafna var felld burt og sett undir liðinn námuiðnaður í 2. viðauka laga um mat á umhverfisáhrifum. Breyting hefur leitt af sér að við sérhverja dýpkun eru þau fyrirspurnarskyld um umhverfismatsskyldu og þá um leið samkvæmt lögum framkvæmdaleyfisskyld af hálfu sveitastjórnar. Sú meðferð er til þess fallin að valda verulegum töfum á nauðsynlegum framkvæmdum m.a. vegna umsagnarskyldu fjölmargra aðila. Á þeim umsögnum eru síðan oft á tíðum óljós tímamörk sem lengir alla ferla enn frekar. Þá eru ákvæði laga einnig flókin þegar kemur að lögsögu sveitarfélaga annars vegar og ríkis hins vegar. Varp dýpkunarefna í hafið og leyfi fyrir losun þess var áður á hendi Umhverfisstofunnar en með þessari breytingu eru dýpkunarmál einnig orðið umfjöllunarmál Orkustofnunar sem hefur með alla efnistöku og námuiðnað á hafsbotni að gera utan netalagna 115 m frá strönd.

Ofangreind staða er óviðunandi með öllu fyrir íslenskar hafnir, sem þurfa í smærri verkefnum að bregðast hratt við auk þess sem taka þarf tillit til möguleikann á að fá þau fáu tæki sem til eru á landinu í þau verkefni sem liggja fyrir á hverjum stað. Íslenskar hafnir eru sammála því að dýpkun í höfnum þurfi að lúta ákveðnu ferli og eftirliti Umhverfisstofnunar, en mjög mikilvægt er að það ferli hamli ekki möguleikum hafna að halda viðlegusvæðum í nægjanlegu dýpi enda öryggismál að skip strandi ekki eða lendi í vandræðum vegna ónógs dýpis.

F.h. Hafnasambands Íslands

Gísli Gíslason

formaður stjórnar